MT
16.6.2023
Il-Ġurnal Uffiċjali tal-Unjoni Ewropea
C 214/57 L-Erbgħa 18 ta’ Jannar 2023
— wara li kkunsidra s-seba' rapport ta' progress tal-20 ta' Ġunju 2022 dwar l-implimentazzjoni tas-sett komuni ta' proposti approvati mill-Kunsilli tal-UE u tan-NATO fis-6 ta' Diċembru 2016 u fil-5 ta' Diċembru 2017, — wara li kkunsidra r-rapporti u r-rakkomandazzjonijiet rilevanti adottati mill-Assemblea Parlamentari tan-NATO (NATO PA), — wara li kkunsidra d-dikjarazzjoni tas-summit bejn l-UE u l-Istati Uniti tal-15 ta' Ġunju 2021 bit-titolu “Lejn sħubija Trans-Atlantika mġedda”, — wara li kkunsidra d-Dikjarazzjoni Konġunta tas-Segretarju tal-Istat tal-Istati Uniti tal-Amerka u l-VP/RGħ tat-3 ta' Diċembru 2021 dwar il-varar tad-djalogu bejn l-UE u l-Istati Uniti dwar is-sigurtà u d-difiża kif ukoll il-laqgħat sussegwenti ta' dan id-djalogu, — wara li kkunsidra l-gwerra ta' aggressjoni mhux ġustifikata u mhux provokata min-naħa tar-Russja kontra l-Ukrajna, l-invażjoni u l-annessjoni illegali tal-Krimea u tar-reġjuni ta' Donetsk, Kherson, Luhansk u Zaporizhzhia, kif ukoll l-okkupazzjoni tar-reġjuni tal-Abkażja u tal-Ossezja tan-Nofsinhar tal-Georgia u tar-reġjun tat-Transnistrija tar-Repubblika tal-Moldova; — wara li kkunsidra t-teknoloġiji l-ġodda bħall-intelliġenza artifiċjali (IA), il-kapaċitajiet spazjali u l-informatika kwantistika, li joffru opportunitajiet ġodda għall-umanità, iżda joħolqu wkoll sfidi ġodda fl-ambitu tal-politika estera u ta' difiża li għalihom hemm bżonn strateġija ċara u kunsens bejn l-alleati, — wara li kkunsidra l-Karta tan-Nazzjonijiet Uniti, — wara li kkunsidra l-Karta tan-Nazzjonijiet Uniti, b'mod partikolari l-Artikolu 2.4 tagħha li jipprojbixxi l-użu tal-forza u l-Artikolu 51 dwar id-dritt inerenti għal awtodifiża individwali u kollettiva, — wara li kkunsidra l-Konvenzjoni tan-NU dwar il-Liġi tal-Baħar (UNCLOS), — wara li kkunsidra r-Riżoluzzjonijiet 1325 (2000), 1899 (2013), 2122 (2013), 2242 (2015) u 2493 (2019) tal-Kunsill tas-Sigurtà tan-NU dwar in-Nisa, il-Paċi u s-Sigurtà u r-Riżoluzzjonijiet 2250 (2015), 2419 (2018) u 2535 (2020) dwar iż-Żgħażagħ, il-Paċi u s-Sigurtà, — wara li kkunsidra r-riżoluzzjonijiet tal-Kunsill tas-Sigurtà tan-NU dwar Ċipru, — wara li kkunsidra l-Att Finali ta' Ħelsinki tal-Konferenza dwar is-Sigurtà u l-Kooperazzjoni fl-Ewropa tal-1975, — wara li kkunsidra r-riżoluzzjoni tiegħu tat-12 ta' Settembru 2018 dwar sistemi ta' armi awtonomi (15), — wara li kkunsidra r-riżoluzzjoni tiegħu tal-11 ta' Diċembru 2018 dwar il-mobbiltà militari (16), — wara li kkunsidra ir-riżoluzzjoni tiegħu tat-12 ta' Marzu 2019 dwar it-tisħiħ tal-kapaċitajiet tal-UE rigward il-prevenzjoni u l-medjazzjoni tal-kunflitti (17), — wara li kkunsidra l-pożizzjoni tiegħu tas-26 ta' Novembru 2019 dwar il-proposta għal direttiva tal-Kunsill li temenda d-Direttiva 2006/112/KE dwar is-sistema komuni ta' taxxa fuq il-valur miżjud u d-Direttiva 2008/118/KE dwar l-arranġamenti ġenerali għad-dazju tas-sisa fir-rigward ta' sforz ta' difiża fi ħdan il-qafas tal-Unjoni (18),
(15) (16) (17) (18)
ĠU ĠU ĠU ĠU
C C C C
433, 23.12.2019, p. 86.
388, 13.11.2020, p. 22.
23, 21.1.2021, p. 16.
232, 16.6.2021, p. 71.